钦定古今图书集成/明伦汇编/官常典/第141卷 > 顾
## 钦定古今图书集成/明伦汇编/官常典/第141卷 > 顾

帝癸无道，与顾氏党汤，伐之。

按：《诗经商颂》：“韦顾既伐，昆吾夏桀。”

按《通志》：“韦氏、顾氏、昆吾氏，党桀之恶，恣行乱政，以虐
其民。”

按《路史》：“帝颛顼高阳氏取胜奔氏曰娽，生伯称、卷章、
季禺三人。卷章取梎水氏曰娇，生犁及回。回食于吴，
是曰吴回。吴回生陆终，取鬼方氏，曰嬇𣎜，三年生子
六人：曰樊，曰惠连，曰篯，曰求言，曰晏安，曰季连。樊为
己姓，封昆吾。昆吾为夏伯，主其后裔自臧而无譐，与
桀同灭顾、温、苏、扈、廖、董、诸、斟、祝产”，皆己分也。顾则商
灭之，温则狄灭之，

按《东昌府志》：“顾，高阳氏，后己姓，都于范，后党桀，为汤
所伐。《诗》云：‘苞有三糵，韦顾既伐，昆吾夏桀’。”今范县二
十八里有古顾城。